**MACROECONOMIA I INDICADORS ECONÒMICS**

1. Quina funció compleixen els indicadors econòmics per al govern d’un país? Quin tipus de comparacions permeten establir?
2. L’estiu passat una entrada a la piscina municipal costava 5€. Aquest estiu el preu ha pujat a 7€. **Calcula la taxa de variació percentual del preu d’entrada a la piscina:**

Veient el resultat, sabries dir quina ha estat la inflació d’una entrada des de l’estiu passat?

**CREIXEMENT I PRODUCCIÓ**

1. Considera un país amb aquestes macromagnituds (en milers d’euros):

|  |  |
| --- | --- |
| Concepte | Valor |
| Consum privat | 600 |
| Despesa pública | 100 |
| Impostos | 90 |
| Inversió empresarial | 250 |
| Preu dels productes bàsics | 125 |
| Importacions | 100 |
| Exportacions | 150 |

**Calculeu el PIB a partir de les dades anteriors** (hi ha més de les necessàries). Com creieu que calcula l’estat conceptes tan generals com el consum privat de les famílies?

1. Argumenta si el PIB espanyol mesura les següents activitats:
2. El treball domèstic no remunerat
3. Allò que produeix una empresa espanyola a Itàlia
4. Un ordinador preparat per a la venda
5. El paper que forma part d’un llibre
6. Allò que produeix una empresa equatoriana a Espanya
7. El voluntariat d’una ONG
8. Els principals productes que intervenen en el PIB d’una empresa d’electrònica són ordinadors i mòbils. Durant els anys 2005, 2009 i 2013 es van produir 400, 700 i 800 ordinadors per 330, 425 i 545 euros respectivament. Per la seva banda, en aquells anys es van vendre 1200, 1300 i 1455 mòbils per 215, 275 i 340 euros.

A Partir d’aquestes dades completa la taula indicant la producció de cada producte anualment, el PIB nominal i el PIB real respecte l’any 2005. Quina ha estat la variació entre els PIBs reals de 2005 i 2013?

|  |  |  |  |
| --- | --- | --- | --- |
|  | **ORDINADORS** | **MÒBILS** |  |
| **ANY** | **PREU** | **QUANTITAT** | **PRODUCCIÓ** | **PREU** | **QUANTITAT** | **PRODUCCIÓ** | **PIB NOMINAL** | **PIB REAL** |
| 2005 |  |  |  |  |  |  |  |  |
| 2009 |  |  |  |  |  |  |  |  |
| 2013 |  |  |  |  |  |  |  |  |

**LA INFLACIÓ I L’IPC**

1. Els directius d’una empresa tenien pensat el llançament d’un patinet elèctric per 250€ amb la vista a la campanya de Nadal. Però durant la segona meitat de l’any van tenir diversos imprevistos: va augmentar el preu dels components elèctrics, els futurs clients van reservar el doble d’unitats de les que s’havien previst, i al novembre, un greu accident va limitar la producció de patinets elèctrics de l’empresa. Finalment el producte va arribar a les botigues al desembre, però el preu de venta al públic va ser de 350€.

Quins tres factors van causar aquest augment del preu del patinet elèctric? **Justifiqueu la resposta:**

1. **Explica** com poden generar inflació les següents situacions:
	1. Un augment del cost de producció de la llet.
	2. L’acaparament d’oli per part dels majoristes amb la intenció que quedin desproveïts els mercats
	3. L’emissió de diners sense control per part de les autoritats
2. Si prestes 50€ a un amic i triga sis mesos a tornar-te’ls: quin perjudici pateixes si la inflació durant aquest període ha estat del 2%? Perquè el teu amic en surt beneficiat?
3. En un país de la Unió Europea el salari mínim mensual el 2002 era de 600€, mentre que en l’actualitat és de 900€. En funció dels següents preus de productes l’any 2002, determina si en l’actualitat ha pujat o ha baixat el poder adquisitiu per a un ciutadà d’aquest país. Quant?

|  |  |  |  |  |
| --- | --- | --- | --- | --- |
| € | Llaminadures | Dècim loteria | Bicicleta | Bolígraf |
| 2002 | 0,6 | 18 | 120 | 0,18 |
| Actual | 1 | 20 | 150 | 0,3 |

1. A partir del següent cistell d’anar a comprar d’un estudiant:

|  |  |  |  |
| --- | --- | --- | --- |
| Concepte | Despesa (%) | Cistell any 1 | Cistell any 2 |
| Aliments | 45 | 3.000 | 3.200 |
| Llibres | 50 | 800 | 900 |
| Transport | 5 | 100 | 115 |

Calcula l’índex de Preus de l’Estudiant (IPE) per als anys 1 i 2, així com la taxa de variació del cistell d’un any a l’altre.

1. Investiga a internet quina ha estat l’evolució a Espanya dels següents indicadors durant l’últim any:
	1. El PIB
	2. La inflació
	3. El preu oficial del diner

Aquests resultats són favorables per l’evolució de l’economia espanyola?